На наредном Светском првенству репрезентација Бразила није имала запажен резултат. На Светском првенству 1934. у Италији већ у првом колу (играло се по куп систему) елиминисани су од Шпаније са 3:1. На првенству 1938. године већ у првом колу виђен је сензационалан меч против Пољске који је завршен победом од 6:5. У другом колу, четвртфиналу, први меч са Чехословачком завршен је нерешено 1:1, а у поновљеном Бразил је тријумфовао са 2:1 и пласирао се у полуфинале. У полуфиналу, Бразил је поражен од Италије са 2:1 што је био и први сусрет ових ривала у историји. У мечу за бронзану медаљу Бразил је са 4:2 савладао Шведску и то после преокрета (Шведска је водила до 44. минута са 2:0) и тако дошао до прве медаље са Светских шампионата.